- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Congresul PPE, care aduce 2.000 de politicieni europeni la Bucureşti, înseamnă un business pentru hotelurile din Capitală, cărora rata de ocupare le-a crescut considerabil odată cu acest eveniment
- Cel mai important eveniment politic european din România din ultimii ani: congresul Partidului Popular European (PPE) de la Bucureşti
- Crowne Plaza, hotelul din nordul Capitalei, operat de ANA Hotels, cel mai mare grup hotelier de pe piaţa locală, are toate camerele ocupate în această perioadă.
Congresul PPE, care aduce 2.000 de politicieni europeni la Bucureşti, înseamnă un business pentru hotelurile din Capitală, cărora rata de ocupare le-a crescut considerabil odată cu acest eveniment
"La hotelul din nordul Capitalei avem totul ocupat. Se va resimţi şi la hotelurile din centrul oraşului, dacă nu vor mai exista locuri în zona în care se organizează evenimentul. Se va resimţi puternic cererea pentru hoteluri", spune pentru ZF Simona Constantinescu, preşedintele Industriei Hoteliere din România şi CEO al ANA Hotels.
Congresul este organizat la Romexpo, iar în zonă există câteva hoteluri de mari dimensiuni care ar putea acomoda invitaţii. Crowne Plaza, Pullman Bucharest World Trade Center şi complexul hotelier Parc Hotels, format din Ramada Parc şi Ramada Plaza, numără împreună 935 camere de hotel. Preţurile pentru o noapte de cazare variază şi pornesc de la 600 lei, potrivit platformei Booking.com, unde o parte din hotelurile menţionate nu mai au disponibilitate.
11 şefi de state şi de guverne din Uniunea Europeană, împreună cu preşedinta Comisiei Europene, Ursula von der Leyen, şi preşedinta Parlamentului European, Roberta Metsola, au confirmat prezenţa la Congresul Partidului Popular European din 6 – 7 martie de la Bucureşti.
"Pe agenda Congresului PPE sunt pregătirile şi strategia pentru alegerile pentru Parlamentul European, manifestul Partidului Popular European, dar şi alegerea principalului candidat al partidului. Un alt punct important din programul congresului este sprijinul militar şi financiar acordat Ucrainei", anunţau liberalii.
Pentru cele mai importante ştiri ale zilei, transmise în timp real şi prezentate echidistant, daţi LIKE paginii noastre de Facebook!
Urmărește Mediafax pe Instagram ca să vezi imagini spectaculoase și povești din toată lumea!
Conținutul website-ului www.mediafax.ro este destinat exclusiv informării și uzului dumneavoastră personal. Este interzisă republicarea conținutului acestui site în lipsa unui acord din partea MEDIAFAX. Pentru a obține acest acord, vă rugăm să ne contactați la adresa vanzari@mediafax.ro.
PROSPORT.RO
CANCAN.RO